Hamløper

Hamløper (norrønt hamhleypaOm hamhleypa i Nils Lid: Folketru (1935, side 8) og nynorsk hamløypar) er i gammel folketro et vesen eller en person, gjerne trollkyndig, som frivillig eller ufrivillig kan opptre i en annen hamOppslagsordet «ham» i norsk wiktionary (skikkelse, framtoning, skinn eller kropp) enn sin egen, ofte som et dyr. Forestillinger om overnaturlig hamskifte er vanlig i myter, sagn og eventyr over hele verden.

Overnaturlig hamskifte
Norrøne og nordiske eksempler
Betegnelsen hamløper er særlig kjent fra  norrøn mytologi, sagn og eventyr. Enkelte menn kunne ta dyreham og ble da mannbjørn, varulv eller valravn, eller en kvinne kunne bli mare og annet.Hamløper i form av en svale i Leiv Heggstad: Egils-soga (1922, side 155) En som var hamram (også skrevet ham-ram)Oppslagsordet «hamram» i norsk wiktionary kunne gå berserkgang, og ordet hamram ble ofte brukt i betydningen berserk.Oppslagsordet «hamløper» i Store norske leksikon Et annet norrønt eksempel er hamingja eller fylgja, en kvinnelig skytsånd som ofte opptrådte i dyreham.Oppslagsordet «hamingja» i Store norske leksikon Hamferd er i norrøn og nyere nordisk folketro det at en person ferdes omkring i en annen skikkelse.Oppslagsordet «hamferd» i Store norske leksikonOm hamferd i Anne Ågotnes: Kropp og sjel i middelalderen (1997, side 20-21)Om hamferd i Nils Lid: Trolldom - nordiske studiar (1950, side 88-89)

Andre eksempler
Forestillinger om magisk hamskifte gjelder også flere historier i gresk og romersk mytologi, for eksempel havguden Protevs som skifter form for å unndra seg oppgaver, og succubus-demonen som antar kvinneskikkelse for å forføre og skade. Andre eksempler er den arabiske ørkendemonen ghoul, som kan omskape seg til hyene, og kitsune i japansk mytologi, en kvinnelig lykkebringer i form av en rødrev som kan skifte ham til menneske. I en mengde folkeeventyr opptrer dyr og mennesker i endret skikkelse. Mens den generelle betegnelsen for slikt hamskifte vanligvis er shapeshifting («formskifting») på engelsk, brukes skin-walker («hudgjenger» eller «hamløper») om tilsvarende tradisjoner blant navajo-indianerne.Margaret Brady: «Some Kind of Power» Navajo Children's Skinwalker Narratives, 1986 Mytologiske forestillinger om hel eller delvis forvandling fra menneske til dyr kan også kalles teriantropi (zooantropi).

Nyere eksempler
Personer og vesener som endrer skikkelse på overnaturlig vis, beskrives også i nyere litteratur og populærkultur, særlig fantasy, science fiction, eventyrfilmer og videospill, deriblant i Franz Kafkas novelle Forvandlingen (1915),  grøsserfilmene basert på novellen Fluen, superroboten T-1000 i filmen Terminator II – Dommens dag, fenomenet «animagus» i J.K. Rowlings barnebøker om Harry Potter og hovedpersonene i barnebokserien Animorphs.

Se også
 Teriantropi (zooantropi), mytologiske forestillinger om hel eller delvis forvandling fra menneske til dyr
 Ham (hudlag), om hudskifte hos dyr og annet
 Metamorfose, omdannelser i biologi og geologi  
 Metamorfoser, Ovids episke diktsyklus om menneskers mytiske forvandling til naturgjenstander og dyr
 Personifikasjon, kroppsliggjøring eller personliggjøring av abstrakte og konkrete fenomener i form av en menneskeliknende figur
 Overnaturlige vesener

 Referanser 

Eksterne lenker
  Om hamløpere i Åse Moe: Hekser og troll : vardøger, varsler, fabeldyr og spøkelser (1993, side 53)
  Om hamløpere i Knut Liestøl og C.W. von Sydow: A. Folkevisor (1931, side 163)
 Historier om hamløpere i Norsk Folkeminnesamling
 Kort om hamløpere

Kategori:Folketro
Kategori:Folkeminne
Kategori:Fabelvesen
Kategori:Overnaturlige vesener